kardosdrur/scandi-wiki huggingface dataset:
Norwegian Air Argentina

Norwegian Air Argentina S.A. er et flyselskab fra Argentina. Selskabet er ejet af Norwegian. Det blev grundlagt i januar 2017, og opererer Boeing 737-800 med baser i Buenos Aires og Córdoba. Alle fly er registreret i Argentina.

Historie 
Norwegian Air Argentina blev etableret den 25. januar 2017 for at få adgang til fremtidige trafikrettigheder til og fra Argentina og Sydamerika til moderselskabet. Norwegian Air Shuttle, Norwegian Air International, Norwegian Air UK og Norwegian Air Argentina deler samme branding under Norwegian Group.

Flyselskabet fik leveret sit første fly, en Boeing 737-800, i midten af januar 2018, og fik sit luftfartsselskabs certifikat senere samme måned. Flyet blev overført fra Norwegians irske datterselskab, Norwegian Air International. Dog blev flyet overført til drift af Norwegians netværk i Europa, som ifølge Bjørn Kjos, moderselskabets administrerende direktør, var på grund af forsinkelser i Boeing 737 MAX-leverancer, der resulterede i yderligere forsinkelser i starten af flyselskabe, mens driftstart blev flyttet fra august 2018 til oktober 2018.

I august 2018 meddelte Bjørn Kjos, at flyselskabet ville begynde at sælge billetter fra den 4. september 2018 for flyvninger, der ville begynde den 16. oktober 2018. Ved åbningen af billetreservationer blev de første planlagte flyvninger afsløret: Buenos Aires Aeroparque til Córdoba, Mendoza, Neuquén, Puerto Iguazú, Salta og San Carlos de Bariloche. Som forberedelse til den indledende start af operationer blev flyselskabets første Boeing 737-800 overført tilbage fra Norwegian Air International og fløjet fra Stockholm Arlanda Lufthavn til Ezeiza International Airport mellem 5. og 6. oktober 2018 med tekniske stop på Gran Canaria Lufthavn og Greater Natal International Lufthavn , før flyet blev færget til Aeroparque Jorge Newbery den 15. oktober 2018.

Den 16. oktober 2018 indviede Norwegian Air Argentina service med tre daglige returflyvninger. Den første flyvning var flight DN 6022 fra Buenos Aires Aeroparque til Córdoba og startede klokken 07:41 og landede kl. 08.45 lokal tid efterfulgt af en returflyvning fra Buenos Aires til Mendoza og en anden daglig frekvens til Córdoba.

Den 25. oktober 2017 gav National Civil Aviation Administration flyselskabet tilladelse til at begynde operationer på 152 af de 156 ruter, det anmodede om. Flyselskabet har også ansøgt og fået godkendelse for flyvninger fra Buenos Aires til Perth, og har også anmodet om at forlænge flyvningen til Singapore. Denne flyvning vil rute omkring Antarktis, idet man udnytter vindene omkring kontinentet.

Referencer

Eksterne henvisninger 

 

Flyselskaber fra Argentina
Etableret i 2017
Selskabsdans

Selskabsdans er et fagudtryk for dans i forbindelse med selskabelighed, herunder fester og sammenkomster.

Se også 
 Les Lanciers
 Jenka
 Quickstep

Kilder 
 Selskabsdans i Den Store Danske, Gyldendal

Dans
Gråbrødrestræde

Gråbrødrestræde er en kort gade mellem Gråbrødretorv og Klosterstræde i Indre By i København. Gaden er en brolagt gågade, der ligger som en forlængelse af torvet. Den er omgivet af etageejendomme med restauranter og butikker i stueetagerne. Husnumrene er i forlængelse af dem på torvet.

Gaden er opkaldt efter et kloster, der blev opført af franciskanermunke i 1238. De blev kaldt for gråbrødre, fordi de gik i grå kutter. Deres kloster var en firlænget gård, der lå mellem Gråbrødrestræde, Gråbrødretorv og Skindergade. Dertil kom så en række mindre bygninger i området. Klostret smittede af på gadenavnene i området, og navnet Gråbrødrestræde er således også set anvendt om både Klosterstræde, Skindergade og Løvstræde. Ordenen selv var en tiggermunkeorden, der blev respekteret i 1300- og 1400-tallet for streng og nøjsom livsform. I begyndelsen af 1500-tallet svandt respekten imidlertid, da klostret fik for stor præg af velstand. Munkene forlod byen i 1530, og kort efter blev klostret revet ned og grundene udstykket. Enkelte kældre har dog overlevet under senere tiders bygninger.

Bygninger 

Den lysegule treetages hjørneejendom Gråbrødrestræde 18 / Gråbrødretorv 16-16A blev opført af murermester Johan Didrik Backhausen over to omgange. Delen mod torvet blev opført i 1819-1821, mens stykket mod strædet fulgte i 1825. Huset blev ombygget i 1918 under ledelse af Heinrich Hansen. Det blev fredet i 1918. Ved siden af ligger den røde fireetages hjørneejendom Klosterstræde 22. Den blev opført af murermester Johan Didrich Backhausen i 1828 og fredet i 1964. Begge ejendomme har afrundede smigfag på hjørnerne. Smigfag var et krav for nybyggede huse efter Københavns Brand 1795.

På den modsatte side af gaden ligger det gule kompleks Gråbrødretorv 19-21 / Gråbrødrestræde 23 / Klosterstræde 20, der nærmest har form som et spørgsmålstegn. Hjørneejendommen Gråbrødretorv 19-21 blev oprindeligt opført som en treetages ejendom for snedker Bendix Pedersen mellem 1728 og 1733. Den blev beskadiget under Københavns Bombardement i 1807, og ved istandsættelsen året blev den forhøjet til fire etager. En femte etage kom til på et tidspunkt før 1837. Hjørneejendommen Klosterstræde 20 blev opført for R. Hiort Faber i 1813-1816. I 1850'erne blev facaderne bygget om til deres nuværende udseende for at binde komplekset sammen til en helhed. Komplekset blev fredet i 1945.

Eksterne henvisninger 

 Gråbrødrestræde på Indenforvoldene.dk

Noter 

Gader i Indre By (København)
Skovgårdsgade

Skovgårdsgade i Aarhus går fra Carl Blochs Gade og ender ved Scandinavian Congress Center og Musikhuset, med trappe op til Thomas Jensens Allé og Musikhusparken. Tidligere endte den bagved Vester Allés kasernearealer.

Gaden blev anlagt mellem 1900 og 1920. Den blev navngivet i 1899 efter den danske kunstmaleren Peter Christian Thamsen Skovgaard, kendt som P.C. Skovgaard (1817-1875). Sidegader til Skovgårdsgade er Marstrandsgade, Sonnesgade og Lundbyesgade.

I gaden lå den tidligere Godsbanegård, der i dag er Kulturproduktionscentret Godsbanen.

Toguheld i Skovsgårdsgade 
Skovgårdsgade 2-4. I september 1972 løb nogle godsvogne løbsk på baneterrænnet, forcerede en lang jordvold mod Skovgårdsgade, og kørte ind i Skovgårdsgade 4. Der skete stor materiel skade, men ingen personskade. Dette var hverken første eller sidste gang det skete; to uger efter var den også gal, og i 1997 gik det ud over både nr. 2 og nr. 4.

Kilder og henvisninger 

Gader i Aarhus
Vestre Ringgade

Vestre Ringgade er et anvendt dansk vejnavn og referer bl.a. til følgende:

 Vestre Ringgade (Aarhus)
 Vestre Ringgade (Kolding)
Søren Frichs Vej

Søren Frichs Vej i Aarhus ligger mellem Vestre Ringgade og Viby Ringvej. Mod syd følger vejen Brabrandstien.

Gaden fik officielt navnet "Søren Frichs Vej" på byrådsmødet den 20. oktober 1921, et forslag som Udvalget for Byens Udvidelse og Bebyggelse indstillede og efterfølgende blev vedtaget af Aarhus Byråd.

Vejen er opkaldt efter Søren Frich, som oprettede A/S Frichs Maskinfabrik og Kedelsmedie. Firmaet flyttede til vejen omkring 1908. Flere af fabrikkens gamle bygninger kan stadig ses på området og kan kendes ved deres karakteristiske gule farve.

Kilder og henvisninger 

Gader i Aarhus
Sjæleboderne

Sjæleboderne er en gade i Indre By i København, der går fra Vognmagergade til Gothersgade.

Ordet sjæleboder er en gammel betegnelse for boliger til fattige, som blev skænket af rige til deres sjæls frelse. Sådanne 14 boliger blev opført nærved i Møntergade i 1550 af Albert van Gochs enke i 1550. Den nuværende gade blev anlagt, da et slumkvarter, Brøndstræde-kvarteret, der var opstået her, blev revet ned og erstattet af flere store erhvervsejendomme i begyndelsen af 1900-tallet. Gaden blev navngivet i 1911 ved en genoptagelse af det gamle navn.

Bygninger 
På den østlige side af gaden ligger det firlængede kompleks Møntergården med adresserne Vognmagergade 2 / Møntergade 19-21 / Gothersgade 49 / Sjæleboderne 2-4 og hovedindgang fra Gothersgade. Det blev opført i 1915-1916 efter tegninger af H.P. Jacobsen for grosserer A.C. Illum. Det blev overtaget af ATP i 1995.

På den vestlige side ligger karréen Vognmagergade 8 / Lønporten 2 / Gothersgade 53. Den blev opført i 1912-1913 efter tegninger af G.B. Hagen og Rolf Schroeder for Københavns Belysningsvæsen, der brugte den som kontorbygning. Bygningen er opført i røde teglsten på en sokkel af grå sten. I soklen er der indmuret nogle kampesten fra tidligere bygninger på grunden. På fløjene langs med Sjæleboderne og Lønporten afsluttes tagetagerne med bindingsværk ud mod Vognmagergade. Midt på siden mod Vognmagergade ligger bygningens hovedindgang, der er udformet som Københavns byvåben. Bygningen blev benyttet af Belysningsvæsenet, fra 1999 Københavns Energi, til 2005. Fra 2007 har voksenundervisningscentret KVUC holdt til her.

Eksterne henvisninger 

 Sjæleboderne på Indenforvoldene.dk

Noter 

Gader i Indre By (København)
Wagnerian rock

Wagnerian rock er en fusion mellem rock and roll fra 1900-tallet og opera fra 1800-tallet, der minder om Richard Wagner eller Phil Spector's Wall of Sound. Begrebet blev opfundet af forfatter og producent Jim Steinman (for at beskrive Meat Loaf's Bat Out of Hell-trilogi) og er undertiden brugt tvetydigt i rockskrivning med henvisning til en bombastisk teutonisk stil eller fantasy-tekster. Kunstnere og værker, der er beskrevet som Wagnerian, omfatter Spector, Patti Russo, Bonnie Tylers "Faster Than the Speed of Night", Progressive Metal Band Savatage, Pandoras Boxes Original Sin, rock bands som Pink Floyd og King Crimson, og det tysk industrielle metal band Rammstein.

Referencer 

Rock
Camila Cabello

Karla Camila Cabello Estrabao (født 3. marts 1997 i Cojimar, Habana Del Este, Cuba) er en cubansk-amerikansk sanger og sangskriver.

Hendes mest berømte sang er "Havana", som hun skrev og udgav sammen med Young Thug i 2018. En anden berømt sang er "Never Be The Same" samme år.

Diskografi 
 Camila (2018)
 Romance (2019)

Referencer

Eksterne henvisninger 

 
 

Sangere fra USA
Sangere fra Cuba
Hades (flertydig)

Hades kan henvise til flere artikler:

 Hades – dødsriget eller guden for dødsriget i den græske mytologi
 Hades (Disney) – skurken i Disney-tegnefilmen Herkules
 Hades Almighty – et norsk black metal-band, der oprindelig bare hed Hades
Måsøya

Måsøya (nordsamisk: Muosáidsuolu) er en ø i Måsøy kommune i Troms og Finnmark fylke i Norge. Måsøya ligger øst for Havøysund og vest for Magerøya.

På Måsøya ligger fiskeværet Måsøy, med knap 40 indbyggere. Øen var i tidligere tider kommunecenter, og den gav navnet til Måsøy kommune. Salmedigteren Magnus Brostrup Landstad blev født på Måsøya. En vildrenstamme på omkring 40 dyr holder til på øen. Tidligere var der også beboelse i Roren, Skjåvika og Larsvika, men nu bor der kun folk i Østervågen og Vestervågen. Hovederhverv på øen er fiskeri. I Østervågen er der hurtigbådskaj og butik med postbutik. Der var grundskole frem til 2016.

Der er hurtigbådforbindelse fra Måsøya til kommunecenteretet Havøysund, nærmeste by Honningsvåg og Hammerfest.

Kilder og henvisninger 

 Måsøy kommune: Måsøya
 Herresalongen: Et glimt av midnattssol
 Måsøya på norgeskart.no

Øer i Troms og Finnmark
Måsøy
Skolevalg

Skolevalg er et undervisningsprojekt for danske skoleelever i  8., 9. og 10. klasser, der simulerer et folketingsvalg blandt de skoler, der har valgt at deltage. Skolevalget afholdes i uge 3, 4 og 5 i ulige år, indtil coronavirus ramte. Det betød at skolevalg i 2021 blev rykket til oktober, og det efterfølgende skolevalg vil blive afholdt i uge 3, 4 og 5 i 2024, og lige år derfra.

Baggrund 
Ideen om at afholde skolevalg kommer oprindeligt fra Valgretskommissionen, der blev nedsat af Dansk Ungdoms Fællesråd efter kommunalvalget 2009, som bl.a. var inspiret af skolevalgene i Sverige og ikke mindst Norge, hvor man har afholdt landsdækkende skolevalg siden 1989. På DUF's foranledning blev der allerede i efteråret 2009 afholdt et prøvevalg for unge, hvor 31 kommuner deltog, men et landsdækkende, officielt skolevalg blev første gang afholdt i 2015. Skolevalget blev til som et projektsamarbejde mellem Folketinget og Undervisningsministeriet med det formål at forberede eleverne på at deltage i det parlamentariske demokrati og på den måde modvirke, at valgdeltagelsen havde været faldende blandt potentielle førstegangsvælgere, og samtidig var skolevalget en del af Folketingets fejring af 100-året for grundloven af 1915. Skolevalget finansieres af Folketinget og Undervisningsministeriet og er udviklet i samarbejde med bl.a. fagkonsulenterne i samfundsfag fra CFU’ere i hele landet.

Praksis 
Op til valget gennemføres der et tre uger langt undervisningsforløb på de tilmeldte skoler, hvor eleverne på 8. og 9. klassetrin modtager særligt tilrettelagt undervisning med henblik på styrkelse af elevernes demokratiske engagement og viden om valghandlingen. I forbindelse med skolevalgene laver de tilmeldte klasser projektarbejde, hvor de arbejder med en eller flere af en række udvalgte mærkesager, og de politiske ungdomspartier fører kampagner, såvel landsdækkende som ved at komme ud til vælgermøder på de deltagende skoler.

Valg og mandatfordeling

Liste over skolevalg 

 Skolevalg 2015
 Skolevalg 2017
 Skolevalg 2019
Skolevalg 2021
Skolevalg 2024

Fodnoter

Eksterne henvisninger 

 skolevalg.dk – skolevalgets officielle hjemmeside
 Skolevalg – Folketingets hjemmeside om skolevalget
#VALGRETSKOMMISSIONEN (DUF's side om Valgretskommissionen)

Skolefag
Demokrati
Radartværsnit

Radartværsnit () er et en betegnelse for hvor let et mål kan detekteres ved hjælp af radar.

Et radartværsnit måles i kvadratmeter og defineres som tværsnitsarealet af en sfære som reflekterer lige så meget effekt tilbage mod radaren som målet gør. Et måls radartværsnit beror på målets størrelse, form og materiale, men også på radarsystemets polarisation og radiofrekvens. Hvor stort et radartværsnit et mål har, beror desuden på retningen hvorfra målet observeres eftersom forskellige punkter på et fly eller fartøjer kan give refleksioner i forskellige grad. Eksempelvis vil et skib give et større radarekko hvis radarsystemet befinder sig tværskibs frem for ret for. Eftersom radarbølgerne vil reflektere fra flere forskellige punkter på et mål, kan refleksionernes vej tilbage variere således at interferens fra de forskellige ekkoer i nogle tilfælde kan betyde at en refleksion kan forstærkes eller mindskes.

Et større tværsnit betyder at et mål er nemmere at opfange på radar end et mål med mindre radartværsnit. Detektionsafstanden er proportionel med fjerde rod af radartværsnittet, det vil sige at hvis et radartværsnit mindskes til 1/16 af det oprindelige radartværsnit vil den detektionsafstand mindskes til halvdelen af den oprindelige afstand.

Stealth-teknologi omfatter blandt andet metoder til at mindske radartværsnittet. En metode hertil er at fjerne skarpe kanter og gennem bestemte vinklinger af fly-/skibsskroget sørge for at størstedelen af radarbølgerne bliver reflekteret i andre retninger end tilbage mod radarsystemet. En anden metode er at beklæde skroget med et materiale der absorberer en stor del af radarbølgerne i stedet for at reflektere dem.

Referencer

Eksterne henvisninger 
 radartutorial.eu: Radar Cross Section

Radarteknik
Charlotte Bircow Næss Schmidt

Charlotte Bircow Næss Schmidt (født 30. juni 1961) er en dansk fitnessinstruktør og kendt som Danmarks fitnessdronning. og har spillet en instrumental rolle i introduktionen af aerobic og fitness i Danmark i 1980'erne. Hun har en prominent plads i Danmarks moderne kulturelle og erhvervshistorie, både som en pioner inden for fitness og som en af Danmarks førende kvindelige iværksættere.

Karriere og Iværksætteri 
I 1984, mens hun var i gang med sit økonomistudie og samtidig optrådte i musicals og Tivolirevyen, stiftede Charlotte sit første firma, Dancing Models, som bl.a. Mads Mikkelsen har været en del af. Hun fik etableret sig i fitnessverdenen. Hendes virke har siden dengang spredt sig til mange brancher. Hun har produceret en række TV-programmer om fitness, solgt over 1,5 millioner fitnessvideoer og skabt en trend for hjemmetræning foran tv'et. Derudover har hun udgivet syv bøger inden for fitness og velvære, drevet to prominente fitnesscentre, Sportsclub og Sweatshop, samt grundlagt den økologiske fødevarelinje "CB Power – mad med viden bag", som blev solgt i Irma. I dag driver hun "Active by Charlotte", en online fitnessplatform og har skabt og markedsført hudplejeserien "Active by Charlotte Skincare".

Uddannelse 
På uddannelsesfronten er Charlotte uddannet HA/HD fra Handelshøjskolen i København og har tillige uddannelser som NLP coach og NLC Lifecoach fra USA. Derudover har hun også været Executive Board Member på CBS. Charlotte er som følge af sit arbejde på flere områder en anerkendt foredragsholder med speciale i fitness, sundhed og iværksætteri.

Privatliv 
Hun var gift med Anders Bircow indtil 1990.

Hun har tre børn, og bor i dag i Monaco med fodboldagenten Per Steffensen.

Hun blev diagnosticeret med brystkræft i 2011, men blev helbredt.

Hun har gennemført Ironman-konkurrencer i Lanzarote og København.

Hæder 
Hun har brugt sin position som platform og er ambassadør for både Kræftens Bekæmpelse og Hjerteforeningen. Hendes betydning og bidrag til dansk kultur og fitnessindustri er blevet anerkendt på Nationalmuseet, hvor hun er fremhævet i den permanente præsentation af Danmarkshistorien.

Politik 
I 2015 valgte Charlotte at stille op til folketingskandidat for Liberal Alliance i Københavns Omegns Storkreds.

Referencer 

Personer fra Danmark
Folketingskandidater fra Liberal Alliance
Sportsfolk fra Danmark
Kristine Yde Eriksen

Kristine Yde Eriksen (født 17. juli 1983) er en dansk skuespillerinde. Hun er uddannet på dansestudiet i Århus i 2005 og på Det Danske Musicalakademi i 2008. Hun har medvirket i filmene Klassefesten og Hvidsten Gruppen samt TV-serien Forbrydelsen III. Desuden har hun lagt stemme til Anna i den danske oversættelse af Disneyfilmen Frost.

Referencer

Eksterne henvisninger 
 

Skuespillere fra Danmark
Julie & Nina

Julie & Nina er en duo fra Danmark og Grønland, der består af Julie Berthelsen og Nina Kreutzmann Jørgensen, som både er fra Danmark og Grønland. De har kendt hinanden i mere end 20 år, hvor de har arbejde som succesfulde solister. De deltog sammen i Dansk Melodi Grand Prix 2019 med sang nr 7 “Leauge of Light”, hvor de kom på en 2. plads med 35 procent af stemmerne. “League of Light“ er skrevet og komponeret af Julie Berthelsen, Nina Kreutzmann Jørgensen, Marcus Winther-John og Joachim Ersgaard. Efter DR havde afsløret stemmetallene for superfinalen, blev det vist, at Julie & Nina var seernes vinder mens Leonora var juryens vinder.

League Of Light 
"League Of Light" handler om fællesskabet eller manglen på samme mellem Grønland og Danmark. I sangen synger de på engelsk, men også på grønlandsk, som er den anden gang der er blevet sunget på grønlandsk i Dansk Melodi Grand Prix.

Grønland 
Både Julie og Ninas forældre stammer fra Grønland. Nu bor Nina i Nuuk, mens Julie bor i Solrød.

Referencer 

Sangere fra Grønland
Personer fra Nuuk
Sangere fra Danmark
Duoer
Sangskrivere fra Danmark
Deltagere ved Dansk Melodi Grand Prix 2019
Gustavo Alfaro

Gustavo Julio Alfaro (født 14. august 1962 i Rafaela) er en argentinsk fodboldtræner og tidligere midtbanespiller, som siden marts 2020 har været cheftræner for Ecuadors fodboldlandshold.

Titler

Titler som cheftræner 

Segunda División de Argentina
 2001 med Olimpo

Copa Sudamericana
 2007 med Arsenal de Sarandí

Primera División de Argentina
 2012 med Arsenal de Sarandí

Copa Argentina de Fútbol
 2013 med Arsenal de Sarandí

Supercopa Argentina de Fútbol
 2019 med Boca Juniors

Eksterne henvisninger 

Fodboldtrænere fra Argentina
Fodboldtrænere fra Club Atlético Boca Juniors
Anna Kristensen

Anna Opstrup Kristensen (født 25. oktober 2000 i Skanderborg) er en kvindelig dansk håndboldspiller, der spiller for Team Esbjerg i Damehåndboldligaen og Danmarks kvindehåndboldlandshold. Hun er målvogter.

Karriere

Klubhold 
Anna Kristensen spillede oprindeligt i Skanderborg Håndbold i fødebyen, inden hun i 2019 skiftede til den danske topklub Viborg HK. I sin første sæson her vandt hun bronze og blev samtidig kåret til sæsonens bedste målvogter i ligaen.

I slutningen af 2022 skrev hun kontrakt med Team Esbjerg fra sommeren 2023, men da denne klub kom til at have problemer på målvogterpositionen, blev det aftalt, at hun skiftede allerede i januar 2023. Allerede få måneder efter skiftet var hun med til at blive pokalmester med sin nye klub, og hun blev kåret som årets pokalfighter i finalen.

Landshold  
Anna Kristensen fik debut på A-landsholdet 21. marts 2019 ved Golden League 2019 mod , og hun blev derpå udtaget af den daværende landstræner Klavs Bruun Jørgensen til bruttotruppen til VM 2019 i Japan, men var ikke blandt de 16 udvalgte.

Meritter 
Damehåndboldligaen
Bronze (1): 2020 (Viborg HK)

 DHF's Landspokalturnering
Mester (1): 2022 (Team Esbjerg)

Udmærkelser 
All-Star Målvogter i HTH Ligaen 2019-20
Årets Spiller i Viborg HK 2020
Årets pokalfighter i DHF's Landspokalturnering 2022

Referencer

Eksterne henvisninger 

Personer fra Skanderborg
Personer fra Skanderborg Kommune
Håndboldspillere fra Danmark
Håndboldspillere fra Skanderborg Håndbold
Håndboldspillere fra Viborg HK
Håndboldspillere fra Team Esbjerg
David Johansen

David Johansen er en dansk kok. Han har tidligere været dommer på fjernsynsprogrammerne Masterchef Danmark og Family Food Fight Danmark. Johansen er også kendt for at have været køkkenchef hos Restaurant Kokkeriet, hvor han var med til at skaffe restauranten en michelinstjerne. Han er den yngste chefkok i Danmark til at få en Michelin stjerne. I 2017 fik David en stilling som gastronomisk udvikler i Løgismose Group indtil 2020.

Referencer 

Personer fra Danmark
Kokke fra Danmark
Henrik Yde-Andersen

Henrik Yde-Andersen (født 28. april 1970 i Hørsholm) er en dansk kok og restauratør. 

I 1989 blev han udlært som kok på Hotel Plaza i København. Han blev senere uddannet som tjener på Restaurant Leonore Christine i København. Han har arbejdet hos blandt andet Le Pavé, The Gourmet i Sydney, Nouvelle, Le Sommelier og Top of Town. 

I 1998 var han med til at genopstarte fagbladet Sommelieren. I 2005 åbnede han sammen med Lertchai Treetawatchaiwong restauranten Kiin Kiin, der som den eneste thairestaurant uden for Thailand har modtaget stjerne i den franske restaurantguide, Michelinguiden.

I 2023 kom det frem at en del af hans success byggede på udnyttelse af fremmed arbejdskraft. Med trusler om fyring og hjemsendelse tvang han sine ansatte til at arbejde langt udover hvad kontrakten foreskrev, også uden betaling.

Referencer 

Kokke fra Danmark